Ξενία Ιωαννίνων

Το «Ξενία» Ιωαννίνων αποτελούσε ξενοδοχειακή μονάδα υπό την εποπτεία του Ε.Ο.Τ η οποία κατασκευάστηκε το 1958 στα Ιωάννινα από τον αρχιτέκτονα Φίλιππο Βώκο. Η κατασκευή της τουριστικής αυτής υποδομής αποτελούσε μια από τις πολλές κινήσεις του κράτους της εποχής να αναπτύξει τον τουρισμό σε αρκετές παραμεθόριες και πολλά υποσχόμενες περιοχές με στόχο την οικονομική ανάπτυξη της εκάστοτε ευρύτερης περιοχής.

Η ξενοδοχειακή μονάδα χτίστηκε εντός του αλσυλλίου Κουραμπά και είχε πανοραμική θέα στην λίμνη Παμβώτιδα. Εντός της υποδομής διατηρούταν εστιατόριο, ένας ευρύς χώρος υποδοχής και μια μεγάλη πτέρυγα δωματίων. Tο 1985 έπαυσε την λειτουργία του και παραχωρήθηκε από τον τότε Ε.Ο.Τ στο Δήμο Ιωαννιτών.

Το 2005 αποφασίστηκε από το Κεντρικό Συμβούλιο Νεωτέρων Μνημείων η έγκριση της αποδόμησης της υποδομής με σκοπό την ανέγερση σύγχρονης ξενοδοχειακής μονάδας. Το 2006 το ξενοδοχείο γκρεμίστηκε και στην θέση λειτουργεί έκτοτε νέα μονάδα με το όνομα Grand Serai του ομίλου The A-Hotels της Ελένης Λαμπίρη.

 Παραπομπές 

Κατηγορία:Τουριστικό Πρόγραμμα «Ξενία»